钦定古今图书集成/理学汇编/字学典/第083卷 > 《王羲之笔势论十二章》 > 《处戈章第五》
## 钦定古今图书集成/理学汇编/字学典/第083卷 > 《王羲之笔势论十二章》 > 《处戈章第五》

夫《斫戈》之法，“落竿峨峨，如长松之倚溪谷；似欲倒也，
复似百钧之弩。初张处其戈意，妙理难穷。放似弓张
箭发，收似虎斗龙跃，直如临谷之劲松，曲类悬钩之
钓水，棱层切于云汉，倒载陨于山崖。天门腾而地户
跃，四海谧而五岳封。玉烛明而日月敞，绣彩乱而锦
纹翻。”